— Сёлетні год асаблівы: на Пастаўшчыне кожны дзясяты 11-класнік закончыў школу з залатым медалём, — расказваў начальнік аддзела па адукацыі райвыканкама Аляксандр Кашырын. — Усяго выпускалася 210 чалавек. На медаль прэтэндаваў 21 навучэнец, і ўсе яны пацвердзілі свае веды на экзаменах. Спецыяльная камісія аддзела па адукацыі правярала іх работы па матэматыцы, рускай і беларускай мовах. Медалісты ёсць практычна ва ўсіх школах. Такога добрага выніку ў раёне не было, напэўна, апошнія гадоў 15.